РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број: 06-2/26-24

01. април 2024. године

Б е о г р а д

На основу члана 70. став 1. алинеја прва Пословника Народне скупштине

С А З И В А М

ДРУГУ СЕДНИЦУ ОДБОРА ЗА АДМИНИСТРАТИВНО-БУЏЕТСКА И

МАНДАТНО-ИМУНИТЕТСКА ПИТАЊА ЗА ПОНЕДЕЉАК, 01. АПРИЛ 2024. ГОДИНЕ, СА ПОЧЕТКОМ У 15,10 ЧАСОВА, ОДНОСНО ОДМАХ ПО ЗАВРШЕТКУ ПРВЕ СЕДНИЦЕ ОДБОРА

За ову седницу предлажем следећи

Д н е в н и р е д:

 1. Разматрање оставки које су на функцију народног посланика поднели Марија Војиновић (01 број: 118-206/24 од 06. фебруара 2024. године), Славица Шкрбић (01 број: 118-207/24 од 06. фебруара 2024. године), Никола Селаковић (01 број: 118-867/24 од 27. марта 2024. године), Милош Вучевић (01 број: 868/24 од 27. марта 2024. године) и Предраг Бандић (01 број: 869/24 од 27. марта 2024. године);

2. Давање овлашћења председнику Одбора за доношење решења о остваривању статусно-материјалних права народних посланика и функционера које бира или именује Народна скупштина (права из закона и других прописа);

3. Потврђивање решења која је донео генерални секретар Народне скупштине у складу са чланом 64. став 4. Закона о Народној скупштини;

4. Разматрање захтева Хаџи Милорада Стошића, народног посланика, за остваривање права на закуп стана у Београду и накнаду за одвојени живот од породице (21 број:120-223/24 од 06. фебруара 2024. године) и Слободана Илића, народног посланика, за остваривање права на закуп стана у Београду (21 број:120-456/24 од 08. фебруара 2024. године);

5. Разматрање предлога председника Народне скупштине за постављење Милоша Поповића на положа шефа Кабинета председника Народне скупштине (01 број:02-902/24 од 1. априла 2024.године).

 Седница ће се одржати у Дому Народне скупштине, Трг Николе Пашића 13, у сали II.

 ПРЕДСЕДНИК

 Миленко Јованов